Ministru kabineta rīkojuma projekta

„Par gājēju tilta pāri dzelzceļam posmā Tukums I –Tukums II saglabāšanu valsts īpašumā un nodošanu Satiksmes ministrijas valdījumā**”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Sagatavotais Ministru kabineta rīkojuma projekts „Par gājēju tilta pāri dzelzceļam posmā Tukums I –Tukums II saglabāšanu valsts īpašumā un nodošanu Satiksmes ministrijas valdījumā” (turpmāk ‑ rīkojuma projekts) paredz saglabāt valsts īpašumā un nodot Satiksmes ministrijas valdījumā inženiertehnisko būvi gājēju tiltu pāri dzelzceļam posmā Tukums I –Tukums II (turpmāk – gājēju tilts).Ar Tukuma rajona tiesas 2009.gada 13.jūlija spriedumu gājēju tilts ir atzīts par bezīpašnieka mantu, kas piekrīt valstij.Pamatojoties uz Valsts ieņēmumu dienesta Zemgales reģionālās iestādes 2009.gada 12.augusta Valstij piekritīgās mantas aprakstes un novērtējuma aktu Nr.000440 gājēju tilts ņemts valsts uzskaitē. Saskaņā ar Ministru kabineta 2006.gada 25.aprīļa noteikumu Nr.315 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" 26.3. punktu valstij piekrītošais nekustamais īpašums tiek nodots VAS „Valsts nekustamie īpašumi” valdījumā, izņemot saskaņā ar likumu “Par valsts un pašvaldību dzīvojamo māju privatizāciju” privatizācijai nododamās valstij piekritīgās dzīvojamās mājas, valstij piederošās kopīpašuma daļas valsts un kādas citas personas kopīpašumā esošajās viendzīvokļa dzīvojamās mājās un dzīvokļu īpašumus, kā arī valstij piekritīgo valsts meža zemi un valstij piekritīgo zemnieku saimniecību neapbūvētu zemi lauku apvidos. Saskaņā ar VAS „Latvijas dzelzceļš” 2009.gada 14.janvāra paskaidrojumiem tiesai Nr.D-7/37 pielikumā pievienoto dzelzceļa zemes nodalījuma joslas ar gājēju pārvadu shēmu gājēju tilta balsti saistīti ar zemes vienību ar kadastra apzīmējumu 9001 004 0490 un zemes vienību ar kadastra apzīmējumu 9001 006 0031.Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk- NĪVKIS) datiem zemes vienība ar kadastra apzīmējumu 9001 004 0490 ir ieskaitīta rezerves zemes fondā Saskaņā ar NĪVKIS datiem zemes vienība ar kadastra apzīmējumu 9001 006 0031 ir valstij piekritīga zeme tā atrodas publiskās lietošanas dzelzceļa infrastruktūras zemes nodalījuma joslā. Saskaņā ar Ministru kabineta 2010.gada 31.maija rīkojumu Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” zemes vienība ar kadastra apzīmējumu 9001 006 0031 piekrīt valstij un ir saglabājama valsts īpašumā un nododama Satiksmes ministrijas valdījumā (minētā rīkojuma 9.punkts un rīkojuma 9.pielikuma 7387.punkts).Dzelzceļa likuma 1.panta 11.punkts nosaka, ka dzelzceļa zemes nodalījuma josla - zemes platība, kas ir dzelzceļa infrastruktūras sastāvdaļa un kas paredzēta dzelzceļa infrastruktūras objektu izvietošanai, lai nodrošinātu dzelzceļa infrastruktūras attīstību un drošu ekspluatāciju, kā arī pasargātu cilvēkus un vidi no dzelzceļa kaitīgās ietekmes. Saskaņā ar Dzelzceļa likuma 4.panta pirmās daļas 2.punktu Dzelzceļa infrastruktūra ir kompleksa inženierbūve, kurā ietilpst zeme zem sliežu ceļiem (zemes klātne un dzelzceļa zemes nodalījuma josla), inženiertehniskās būves (tilti, ceļa pārvadi, caurtekas, ūdens novadīšanas ietaises, komunikāciju kanāli, atbalsta sienas vai aizsargsienas u.tml.). Saskaņā ar likuma „Par nekustamā īpašuma ierakstīšanu zemesgrāmatās” 19.pantu inženierbūves nav ierakstāmas zemesgrāmatā kā pastāvīgs īpašuma objekts. Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu. Savukārt likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta ceturtā daļa paredz, ka ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam. Tā kā Ministru kabinets jau ir lēmis par zemes vienības ar kadastra apzīmējumu 9001 006 0031 piekritību valstij Satiksmes ministrijas personā, tad ņemot vērā anotācijā iepriekš minēto, gājēju tilts būtu uzskatāms par valsts īpašumu – valstij Satiksmes ministrijas personā piekrītošas zemes daļu. Ministru kabineta 2006.gada 25.aprīļa noteikumu Nr.315 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" nav paredzēts izņēmums attiecībā uz valstij piekrītošas bezīpašnieka mantas – dzelzceļa infrastruktūras pārņemšanu valsts īpašumā. Taču saskaņā augstāka juridiskā spēka normatīvo aktu – Dzelzceļa likuma 6.panta otro daļu valsts publiskās lietošanas dzelzceļa infrastruktūras pārvaldītājs ir valsts akciju sabiedrība (šajā gadījumā – valsts akciju sabiedrība „Latvijas dzelzceļš”). Saskaņā ar Dzelzceļa likuma 15.panta pirmo daļu zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums. Valsts zemi nodod valdījumā valsts publiskās lietošanas dzelzceļa infrastruktūras pārvaldītājam satiksmes ministrs.Ņemot vērā iepriekš minēto, Finanšu ministrija ierosina Ministru kabinetu lemt par gājēju tilta saglabāšanu valsts īpašumā un nodošanu Satiksmes ministrijas valdījumā.Papildus informējam, ka tā kā gājēju tiltu izmanto Tukuma pilsētas iedzīvotāji, lai nokļūtu no Tukuma pilsētas centra – Pils ielas uz dzīvojamo rajonu – Rūpniecības ielu un otrādi, t.i. tiek izmantots Tukuma administratīvās teritorijas iedzīvotāju interešu nodrošināšanai, VAS „Valsts nekustamie īpašumi” ir mēģinājusi panākt vienošanos ar Tukuma novada domi par gājēju tilta pārņemšanu Tukuma novada domes valdījumā. Ar 2010.gada 5.februāra vēstuli Nr.4-9.2./505/339 Tukuma novada dome informēja, ka Tukuma pilsētas Zemes komisija 2010.gada 28.janvārī ir pieņēmusi lēmumu Nr.1495, pamatojoties uz likuma „Par pašvaldībām” 15.panta 2.apakšpunktu, piekrist pārņemt Tukuma novada domes īpašumā valstij piekrītošo nekustamo īpašumu – gājēju tiltu, pie nosacījumu, ka tilts tiek savests labā tehniskā stāvoklī un par to ir saņemts sertificēta būvinženiera un VAS „Latvijas dzelzceļš” atzinums, ka tilts neapdraud vilcienu un gājēju kustības drošību. Šāda nosacījuma izpilde nav iespējama, jo VAS „Valsts nekustamie īpašumi” ir valstij piederoša kapitālsabiedrība, uz kuru ir attiecināmi likuma „Par valsts un pašvaldību finanšu līdzekļu un mantas izšķērdēšanas novēršanu” noteikumi, kas nepieļauj valsts līdzekļu ieguldīšanu pašvaldības īpašumā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis - saglabāt valsts īpašumā valstij piekrītošo gājēju tiltu pāri dzelzceļam posmā Tukums I –Tukums II, kas saistīts ar zemes vienību ar kadastra apzīmējumu 9001 004 0490 un zemes vienību ar kadastra apzīmējumu 9001 006 0031. Satiksmes ministrijai normatīvajos aktos noteiktajā kārtībā pārņemt valdījumā šā rīkojuma 1.punktā minēto nekustamo īpašumu.Izstrādātajam Ministru kabineta rīkojuma projektam ietekme uz valsts budžetu nav plānota. |
| 5. | Projekta izstrādē iesaistītās institūcijas | Finanšu ministrija, VAS „Valsts nekustamie īpašumi”.  |
| 6. | Iemesli, kādēļ netika nodrošināta sabiedrības līdzdalība | Plašāka sabiedrības līdzdalība nav nepieciešama. |
| 7. | Cita informācija | Politikas joma – tieslietu politika. |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgas ir Finanšu ministrija, VAS „Valsts nekustamie īpašumi” un Satiksmes ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, III, IV, V un VI sadaļa – projekts šīs jomas neskar.

Finanšu ministrs A.Vilks

13.09.2011. 16:49

1126

I.Jansone

67024921, Ieva.Jansone@vni.lv